
_START_ARTICLE_
Cinque Ports
_START_PARAGRAPH_
Cinque Ports (de fem havne) er navnet på fem havne i Kent og Sussex i det sydøstlige England.
_START_SECTION_
Byerne
_START_PARAGRAPH_
Sammenslutningen (konføderationen) Cinque Ports opstod tidligt i middelalderen, og omfatter én havn i det østlige Sussex (Hastings) og fire havne i Kent (New Romney, Hythe, Dover og Sandwich). Desuden er to byer i det østlige Sussex (Rye og Winchelsea) knyttet til Cinque Ports. I perioder har andre byer også været knyttet til sammenslutningen._NEWLINE_Formelt set findes Cinque Ports stadigvæk, men i det 19. og 20. århundrede har sammenslutningen mistet næsten hele sin myndighed.
_START_SECTION_
Militær betydning
_START_PARAGRAPH_
De fem havne ligger ved Den Engelske Kanal, og de spillede tidligere en stor rolle i forsvaret af England._NEWLINE_Kong Edvard 1. gav særlige privilegier til Cinque Ports, herunder retten til at importere varer uden at skulle betale told. Til gengæld skulle byerne forsyne Kronen med skibe og mandskab i krigstid. I 1155 skulle sammenslutningen stille med 57 skibe med 21 mand per skib._NEWLINE_Forsvaret blev ledet af en Lord Warden of the Cinque Ports. Denne titel eksisterer stadigvæk, men er nu en ren ærestitel._NEWLINE_Efter dronning Elizabeth 1.s tid har Cinque Ports ikke været en selvstændig militær enhed.